લાર્જ કેપ શેરોએ સામાન્ય રીતે કુલ રિટર્ન ઇન્ડેક્સ (ટીઆરઆઈ) કરતાં સારી કામગીરી દર્શાવી છે. બીએસઈ સેન્સેક્સ કે નિફ્ટી 50ની સાથે કે પછી નિફ્ટી 100 સાથે જો લાર્જ કેપ ફંડોની સરેરાશ કામગીરીને સરખાવવામાં આવે તો 170થી 300 બેસિઝ પોઇન્ટનો મજબૂત તફાવત જોવાયો છે. આ કામગીરીની સરખામણી 1 એપ્રિલ 2000થી લઇને 31 ઓગસ્ટ 2018 સુધીની કરવામાં આવી છે. વૈશ્વિક અસ્થિરતા અને સ્થાનિક રિફોર્મ પ્રોસેસના માર્ચ 2016થી ડિસેમ્બર 2017ના તબક્કામાં પણ માર્કેટના નબળા તબક્કામાં લાર્જ કેપ ફંડોની વધુ સારી કામગીરી રહી હતી. એપ્રિલ 2000માં Rs 10,000નું લાર્જ કેપમાં કરેલું રોકાણ ઓગસ્ટ 2018ને અંતે વધીને Rs 1,18,707નું થયું છે જેની સામે આટલું જો રોકાણ બેન્ચમાર્કમાં કર્યું હોય તો તે Rs 99,436 થાય છે. આમ ચક્રવૃધ્ધિ દરે 14.5 ટકાનું વધુ રિટર્ન જોવાયું છે. આથી રોકાણકારોએ સિસ્ટમેટિક વ્યૂ અપનાવીને આવા ફંડોમાં રોકાણ કરવું જોઇએ.